سید ضرغام حیدر

سید ضرغام حیدر، بھارت کے اتر پردیش کی دوسری اسمبلی سبھا میں ممبر اسمبلی رہے۔ 1957 اتر پردیش اسمبلی انتخابات میں انھوں نے اتر پردیش کے بہرائچ ضلع کے 269 - بہرائچ اسمبلی حلقہ سے پرجا سوشلسٹ پارٹی کی جانب سے انتخابات میں حصہ لیا تھا۔
 پیدائش 
سید ضرغام حیدر شہر بہرائچ کے مشہور وکیل اور سیاست دان تھے۔ سید ضرغام حیدر کی پیدائش 21مارچ1923ء کو شہر بہرائچ کے محلہ ناظرپورہ میں ہوئی تھی۔ آپ کے والد کا نام سید ضیغم علی تھا۔
 حالات 
سید ضرغام حیدر نے ابتدائی تعلیم بہرائچ کے مہاراج سنگھ انٹر کالج  سے حاصل کی بعد میں لکھنؤ کے کرسچین کالج سے بی۔ اے آنزز اور ایم۔ اے کیا۔ لکھنؤ یونی ورسٹی سے ایل ایل بی کی سند حاصل کی اور 1944ء میں بہرائچ واپش آئے اور بہرائچ کے مشہور وکیل سید محمود حسن (علیگ) کی نگرانی میں وکالت شروع کی۔ عبرت بہرائچی نقوش رفتگاں میں لکھتے ہے کہ
 خدمات 
سید ضرغام حیدر نے اپنی سیاسی زندگی کا آغاز بہرائچ نگر پالیکا کی ممبری سے کیا۔ نگر پالیکا پریشد بہرائچ کے چیئرمین بھی رہے۔1957ء میں ہوئے اتر پردیش اسمبلی کے دوسرے انتخابات میں پرجا شوسلٹ پارٹی سے بہرائچ اسمبلی حلقہ کا الیکشن لڑے اور کامیاب ہوئے۔ مسلم وقف ایکٹ 1940ء کے سلسلے میں اہم رول رہا۔ سید جرغام حیدر آزاد انٹر کالج بہرائچ کے منیجر۔ کسان ڈگری کالج بہرائچ کی انتظامیہ کمیٹی کے بانی رکن رہے،اودھ یونیورسٹی فیض آبادکے کونسلر،اتر پردیش اردو اکادمی کے ارکان ،انجمن فنافی الحسین بہرائچ کے صدر اور کربلا اور دیگر شیعہ اوقاف کے متولی بھی رہے۔ آپ شہر بہرائچ کے مشہور وکیل تھے۔ غریبوں کے مقدمے بلا فیس کے کرتے تھے بلکہ اپنے پاس سے مدد بھی کر دیتے تھے۔ عدالتیں ان کا بہت احترام کرتی تھیں۔ آپ عوام اور خواص دونوں میں بیحد مقبول تھے۔

 وفات 
سید ضرغام حیدر کی وفات 5 جنوری1984ء کو قلبی دورہ پڑنے کی وجہ شہر بہرائچ کے محلہ ناظرپورہ واقع رہایش گاہ پر ہوئی۔ آپ کی نماز جنازہ شیعہ اور سنی دونوں فرقے کے لوگوں نے الگ الگ پڑھی اور جسد خاکی کو شہر کے کربلا میں ہزاروں سوگواروں کی موجودگی میں شپرد خاک کیا گیا۔

 حوالہ جات 

 http://uplegisassembly.gov.in/pdfs/Whoiswho/2nd_vs_sadashya_parichay.pdf صفحہ 132 پر
 اتر پردیش اسمبلی پروفائل
 اتر پردیش اسمبلی ویب گاہ
 نقوش رفتگاں از عبرت بہرائچی

زمرہ:اراکین اتر پردیش صوبائی اسمبلی
زمرہ:اکیسویں صدی کے بھارتی سیاست دان
زمرہ:بیسویں صدی کے بھارتی سیاست دان
زمرہ:بھارتی مسلم شخصیات
زمرہ:بہرائچ کی شخصیات
زمرہ:پرجا سوشلسٹ پارٹی کے سیاست دان